આજે તો ફઝલુ એકદમ ખુશ થતો થતો ઘેર આવી રહ્યો હતો. સ્કુલની ફાઈનલની એક્ઝામમાં પ્રથમ નંબરે આવેલ. વળી કોઈની જોડે ઝગડી, માર પણ નહતો ખાધો, અને કપડાં પણ એકદમ ચોખ્ખા હતાં. ખુશ થતાં થતાં ઘરમાં પગ મુક્યો અને મુલ્લાએ એક જોરથી લાફો તેના ગાલે જડી દીધો. ફઝલુને ઘડીભર તો તમ્મર આવી ગયા અને રડતાં રડતાં બોલ્યો,” આજે શેના મારો છે? આજે તો હું પ્રથમ નંબરે પાસ થયો છું. કોઈની સાથ નથી ઝગડ્યો, નથી કપડા ગંદા કે નથી કોઈનો માર ખાધો?”